
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1611 

31 Ιουλίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Απαγόρευση Θήρας ορισμένου χρόνου σε περιοχές 

της Νήσου Ρόδου για προστασία θηραμάτων. 1 

Απαγόρευση κυνηγίου για δέκα χρόνια (έως 
27-7-2025) σε έκταση 5.052 στρεμ. στην περιοχή 
του φράγματος Φανερωμένης, Δήμου Φαιστού 
(περιοχές Λαλουμά, Σκουρβούλων, Γαλιάς και Φα¬ 


νερωμένης) Ν. Ηρακλείου. 2 

Απαγόρευση κυνηγίου για δέκα χρόνια (έως 27.7.2025) 
σε έκταση 1.535 στρεμ. στη θέση «Ρούσο Λάκκο» 
Δήμου Χερσονήσου Ν. Ηρακλείου. 3 


ΑΠΟΦΑΣΕΙ Σ 

Αριθμ. 47363 (1) 


Απαγόρευση Θήρας ορισμένου χρόνου σε περιοχές 
της Νήσου Ρόδου για προστασία θηραμάτων. 

Ο ΑΣΚΩΝ ΚΑΘΗΚΟΝΤΑ ΓΕΝΙΚΟΥ ΓΡΑΜΜΑΤΕΑ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 258 παρ. 5 του Ν.δ. 86/1969 
«περί δασικού κώδικα» όπως προστέθηκε με το άρθρο 
7 παρ. 3 του Ν. 177/1975 «Περί αντικαταστάσεως και 
συμπληρώσεως διατάξεων τίνων του Ν.δ. 86/1969 "περί 
Δασικού Κωδικός"». 

2. Τις διατάξεις της 414985/29-11-1985 (ΦΕΚ Β' 757) κοι¬ 
νής υπουργικής απόφασης «Μέτρα διαχείρισης της άγρι¬ 
ας πτηνοπανίδας», όπως αυτή τροποποιήθηκε με τις υπ’ 
αριθ. 366599/16-12-1996 (ΦΕΚ Β' 1188), 294283/23-12-1997 
(ΦΕΚ Β' 68/1998), 87578/703/6-3-2007 (ΦΕΚ Β' 581) κοι¬ 
νές αποφάσεις των Υπουργών Εθνικής Οικονομίας και 
Γ εωργίας. 

3. Τις διατάξεις της υπ’ αριθ. 37338/1807/2010 κοινής 
υπουργικής απόφασης «Καθορισμός μέτρων και διαδι¬ 
κασιών για τη διατήρηση της άγριας ορνιθοπανίδας και 
των οικοτόπων/ενδιαιτημάτων της, σε συμμόρφωση με 
τις διατάξεις της οδηγίας 79/409/ΕΟΚ όπως κωδικοποι- 
ήθηκε με την οδηγία 2009/147/ΕΚ» (Β' 1495) όπως αυτή 
τροποποιήθηκε και συμπληρώθηκε με την υπ’ αριθμ. 
Η.Π. 8353/276/Ε103/ 23-2-2012 (ΦΕΚ Β' 415) κοινή υπουρ¬ 
γική απόφαση. 


4. Τις διατάξεις του Π.δ. 94/1993 (ΦΕΚ Α' 40) «περί 
καθορισμού αρμοδιοτήτων που διατηρούνται από τον 
Υπουργό και τις περιφερειακές αρχές ή όργανα διανο- 
μαρχιακού επιπέδου του Υπ. Γεωργίας. 

5. Τον Ν. 2240/16.9.1994 (ΦΕΚ Α' 153) «Συμπλήρωση 
διατάξεων για την Νομαρχιακή Αυτοδιοίκηση και άλλες 
διατάξεις. 

6. Τις διατάξεις του Ν. 3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης» (ΦΕΚ Α' 87). 

7. Το Π.δ. 143/2010 «Οργανισμός της Αποκεντρωμένης 
Διοίκησης Αιγαίου» (ΦΕΚ Α' 236). 

8. Την υπ’ αριθ. 50524/5097/30-10-2012 απόφαση του 
Γ.Γ. Αποκεντρωμένης Διοίκησης Αιγαίου «Παροχή εξου¬ 
σιοδότησης υπογραφής διοικητικών πράξεων και εγγρά¬ 
φων "Με εντολή Γ ενικού Γ ραμματέα" στον προϊστάμενο 
της Γ ενικής Δ/νσης Δασών και Αγροτικών Υποθέσεων 
της Αποκεντρωμένης Διοίκησης Αιγαίου και στους Προ¬ 
ϊσταμένους των οργανικών μονάδων αυτής» (ΦΕΚ Β' 
3243). 

9. Το άρθρο 28 παρ. 1 του Ν. 4325/2015 (ΦΕΚ 47/Α7 
11-5-2015). 

10. Το αρ. πρ. 49/6-4-2015 έγγραφο του Κυνηγετικού 
Συλλόγου Ρόδου με το οποίο ζητούν τριετή απαγόρευ¬ 
ση Θήρας στις περιοχές Μαριτσών και Ερημοκάστρου 
Ν. Ρόδου για προστασία των θηραμάτων. 

11. Τις αριθ. πρωτ. α) 82319/31-10-14 και β) 15196/5.3.2015 
αναφορές Δασοφυλάκων της υπηρεσίας μας για την 
ανάγκη λήψης μέτρων για την προστασία των θηρα¬ 
μάτων. 

12. Την ΔΥ/3-7-2015 αναφορά του Γραφείου Θήρας 
της Υπηρεσίας μας. 

13. Την ανάγκη εξασφάλισης των αναγκαίων συνθηκών 
προστασίας και ανάπτυξης της πανίδας των περιοχών 
προκειμένου να επέλθει έστω και μακροπρόθεσμα η 
βιολογική και οικολογική σταθερότητα, αποφασίζουμε: 

Απαγορεύουμε το κυνήγι όλων των θηραμάτων για 
τρία (3) χρόνια, ήτοι τις κυνηγετικές περιόδους 2015- 
2016, 2016-2017 και 2017-2018 στις παρακάτω εκτάσεις: 

1. ΠΕΡΙΟΧΗ ΜΑΡΙΤΣΩΝ: εμβαδού 589,679 στρ. που ορί¬ 
ζεται ως εξής: 

Από την παλαιό επαρχιακή οδό Μαριτσών- Παστίδας, 
στρίβουμε αριστερά στον χωματόδρομο που οδηγεί 
στο παλιό γήπεδο ποδοσφαίρου. Διέρχεται από την 
θέση «Βασιλικοί», ακολουθεί τον χωματόδρομο μέχρι τη 

θέση «Φυλάδια», όπου συναντά την επαρχιακή ασφαλ¬ 
τοστρωμένη οδό. Στρίβει δεξιά και φτάνει ως το κτήμα 
Χατζημανώλη, όπου και στρίβει αριστερά στον χωμα¬ 
τόδρομο. Τον ακολουθεί και στρίβει δεξιά προς την μά¬ 
ντρα «Ζερβού». Ακολουθεί το όριο του δάσους δεξιά και 
200 μέτρα εντός αυτού, μέχρι που συναντά το μονοπάτι 
προς Σωτήρα, στη θέση «Κρύα Βρύση». Στρίβει δεξιά 
προς Μαριτσά, ακολουθεί τον ασφαλτόδρομο αυτόν 
έως την παλαιό επαρχιακή οδό Μαριτσών - Παστίδας, 
όπου και η αφετηρία. 

2. ΠΕΡΙΟΧΗ ΕΡΗΜΟΚΑΣΤΡΟΥ: εμβαδού 3.455 στρ. που 
ορίζεται ως εξής: 


Από παραλία Τραγανού ακολουθούμε την επαρχιακή 
οδό προς την εθνική οδό Ρόδου- Λίνδου. Την ακολουθούμε 
έως την περιοχή Φαληράκι. Στρίβουμε δεξιά στην διασταύ¬ 
ρωση (με φωτεινούς σηματοδότες) προς Προφήτη Αμώ 
και προχωράμε ευθεία (δεν στρίβουμε προς την εκκλησία 
του Πρφ. Αμω, πάμε ευθεία),φτάνοντας στην παραλία Μα- 
ντώματα. Από εκεί παραλιακά φτάνουμε στην αφετηρία 
Η Δ/νση Δασών Δωδ/σου παρακαλείται για την έκδοση 
της σχετικής Δασικής Απαγορευτικής Διάταξης Θήρας. 

Από τις διατάξεις της παρούσας απόφασης δεν προ- 
καλείται δαπάνη σε βάρος του κρατικού προϋπολογι¬ 
σμού. 



Χάρτης Τριετούς απαγόρευσης Θήρας στη περιοχή "Μαριτσών " νήσου Ρόδου 
ανήκει οπήν υπ'αρίθμ. 4Τ363/(3 Απόφαση του Γ.Γ.Αποκ. Διοίκησης Αιγαίου 

ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 82% 

Χάρτης Τριετούς απαγόρευσης Θήρας στη περιοχή "Ερημοκάστρου " νήσου Ρόδου 
ανήκει στην υπ'αρίθμ.^^^Μ .^.{<> απόφαση του Γ.Γ,Αποκ. Διοίκησης Αιγαίου 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 82% 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 13 Ιουλίου 2015 

Ο Ασκών καθήκοντα Γενικού Γραμματέα 
Αποκεντρωμένης Διοίκησης 
ΝΙΚΟΛΑΟΣ ΘΕΟΔΩΡΙΔΗΣ 

-♦- 

Αριθμ. 1624 (2) 

Απαγόρευση κυνηγίου για δέκα χρόνια (έως 27-7-2025) 
σε έκταση 5.052 στρεμ. στην περιοχή του φράγμα¬ 
τος Φανερωμένης, Δήμου Φαιστού (περιοχές Λαλου- 
μά, Σκουρβούλων, Γαλιάς και Φανερωμένης) Ν. Ηρα¬ 
κλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.δ. 86/1969, 
όπως τροποποιήθηκε με το άρθρο 7 του Ν. 177/75 «Περί 
αντικαταστάσεως και συμπληρώσεως των διατάξεων 
του Νομοθετικού Διατάγματος 86/1969 «Περί Δασικού 
Κώδικα». 

2. Το Ν. 2026/1992 (ΦΕΚ 43/τ.Α723-3-1992) άρθρο 1 
παρ. 1 και 2 «Ρύθμιση θεμάτων οργάνωσης και προ¬ 
σωπικού της Δημόσιας διοίκησης και άλλες διατάξεις. 

3. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης -Πρόγραμμα 
Καλλικράτης» άρθρα 6 και 280 (ΦΕΚ 87ΙΑ; /2010). 

4. Το Π.δ. 136/2010 «Οργανισμός της Αποκεντρωμένης 
Διοίκησης Κρήτης» ΦΕΚ 229 Α'. 

5. Την αριθμ. 373/27-1-2011 απόφαση Γ.Γ.Α.Δ.Κ. περί 
«Παροχή εξουσιοδότησης υπογραφής «Με Εντολή Γε¬ 
νικού Γραμματέα αποφάσεων εγγράφων και άλλων 
πράξεων στους Γ ενικούς Δ/ντές, στους Προϊσταμένους 
Δ/νσων και Προϊσταμένους Τ μημάτων και Γ ραφείων των 
Υπηρεσιών της Αποκεντρωμένης Διοίκησης Κρήτης» 
(ΦΕΚ 459/Τ.Β723-3-2011) 

6. Το αριθ. 78006/2538/1-7-1994 έγγραφο Υπ. Γεωργίας 
(τμήμα β' Δ/νση Αισθητικών Δασών Δρυμών και Θήρας ). 

7. Την αριθ. 414985/29-11-85 (ΦΕΚ 757/Β718-12-85) 
κοινή Απόφαση των Υφ/ργών Εθνικής Οικονομίας 
και Γεωργίας «Μέτρα διαχ/σης της άγριας πτηνοπα¬ 
νίδας» όπως αυτή τροποποιήθηκε με τις υπ’ αριθμ. 
366599/16-12-1996 κοινές Αποφάσεις Υπουργών Οι¬ 
κονομίας και Γ εωργίας. 

8. Την αριθ. 4 Πράξη του Υπουργικού Συμβουλίου της 
6-2-2015 καθώς και το άρθρο 56 του Ν. 4257/2014. 

9. Την αριθ. 2794/30-5-2005 Απόφαση Γ. Γ. Π. Κρή¬ 
της «Δεκαετής απαγόρευση κυνηγίου σε έκταση 4.660 


στρεμ. Στην περιφέρεια των Δημοτικών Διαμερισμά¬ 
των Σκουρβούλων και Ζαρού Δήμων Μοιρών και Ζαρού 
αντίστοιχα) 

10. Την αριθ. 4 Πράξη του Υπουργικού Συμβουλίου της 
6-2-2015, το άρθρο 56 του Ν. 4257/2014 καθώς και το 
άρθρο 28 παρ. 1 Ν. 4325/2014 (ΦΕΚ Α' 47). 

11 .Τα αριθ. 4470/25-6-2015 και 5043/13-7-2015 έγγραφα 
της Δνσης Δασών Ηρακλείου με τα οποία εισηγείται την 
Απαγόρευση κυνηγίου για δέκα χρόνια (από 27-7-2015 
έως 27-7-2025) σε έκταση 5.052 στρεμ. στην περιοχή 
του φράγματος Φανερωμένης, Δήμου Φαιστού (περιο¬ 
χές Λαλουμά, Σκουρβούλων, Γ αλιάς και Φανερωμένης) 
Ν. Ηρακλείου, αποφασίζουμε: 

Απαγορεύουμε το κυνήγι για δέκα (10) χρόνια, ήτοι: 
έως 27-7-2025 σε έκταση έκταση 5.052 στρεμ. στην πε¬ 
ριοχή του φράγματος Φανερωμένης, Δήμου Φαιστού 
(περιοχές Λαλουμά, Σκουρβούλων, Γ αλιάς και Φανερω¬ 
μένης) Ν. Ηρακλείου. 

Τα όρια της προτεινόμενης έκτασης ορίζονται με συ¬ 
ντεταγμένες οι οποίες σημειώνονται σε χάρτη κλίμακας 
1 : 100.000 

Ζώνη απαγόρευσης: Αρχίζει νότια της στέψης του 
φράγματος από τον ποταμό Κουτσουλιδη, όπου ακο¬ 
λουθεί εν μέρη παραπόταμο του σχεδόν παράλληλα της 
στέψης, και μετά περίπου από 800 μέτρα, κατευθύνεται 
βόρεια μέχρι να συναντήσει αγροτικό δρόμο που τον 
ακολουθεί, μέχρι να συναντήσει το σημείο που διασταυ¬ 
ρώνεται με το δρόμο προς Γαλιά, συνεχίζει βόρεια τον 
αγροτικό δρόμο περνά από τις θέσεις «Συκιάς το λάκκο», 
«Αζογυριάς» και «Γερακουλιανά» και φτάνει κοντά στη 
θέση «Φανταμέτης». Από κει ακολουθώντας αδιέξοδο 
αγροτικό δρόμο, με κατεύθυνση βορειοδυτική στο τέρ¬ 
μα του περνάει απέναντι, αφήνοντας δεξιά το ύψωμα 
Παριδοκεφάλα, και καταλήγει στη βόρεια του Λαλουμά 
όπου συναντά το δρόμο προς Ζαρό. Ακολουθώντας τον 
επαρχιακό δρόμο προς Λαλουμά περνά από τον οικι¬ 
σμό και συνεχίζει προς το Δ.Δ. Σκουρβουλα το οποίο 
και διασχίζει. Ακολουθεί τον επαρχιακό ασφαλτόδρομο 
προς Φανερωμένη και λίγο πριν την διακλάδωση προς 
Κισσούς στρίβει αριστερά στον δρόμο που οδηγεί στο 
φράγμα μέχρι τη θέση «Πεζούλια». Από κει ακολουθεί 
τη ρεματιά και αγροτικούς δρόμους, μέχρι να καταλήξει 
στο σημείο που ξεκίνησε στον ποταμό Κουτσουλιδη. 

Η Δ/νση Δασών Ηρακλείου παρακαλείται για την έκ¬ 
δοση της σχετικής Δασικής Απαγορευτικής Διάταξης 
Θήρας, μετά την δημοσίευση της παρούσας απόφασης 
στην Εφημερίδα της Κυβερνήσεως. 

Από την εν λόγω απόφαση δεν προκαλείται δαπάνη 
εις βάρος του κρατικού προϋπολογισμού. 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 81 % 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Ηράκλειο, 16 Ιουλίου 2015 

Με εντολή Γενικού Γραμματέα 
Αποκεντρωμένης Διοίκησης 
Η Αναπληρώτρια Διευθύντρια 
ΜΑΡΙΑ ΚΟΖΥΡΑΚΗ 

-♦- 

Αριθμ. 1625 (3) 

Απαγόρευση κυνηγίου για δέκα χρόνια (έως 27-7-2025) 
σε έκταση 1.535 στρεμ. στη θέση «Ρούσο Λάκκο» Δή¬ 
μου Χερσονήσου Ν. Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 258 παρ. 5 του Ν.δ. 86/1969, 
όπως τροποποιήθηκε με το άρθρο 7 του Ν. 177/75 «Περί 
αντικαταστάσεως και συμπληρώσεως των διατάξεων 
του Νομοθετικού Διατάγματος 86/1969 «Περί Δασικού 
Κώδικα». 

2. Το Ν. 2026/1992 (ΦΕΚ 43/τ.Α'/23-3-1992) άρθρο 1 παρ. 
1 και 2 «Ρύθμιση θεμάτων οργάνωσης και προσωπικού 
της Δημόσιας διοίκησης και άλλες διατάξεις. 

3. Το Ν. 3852/2010 «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης» άρθρα 6 και 280 (ΦΕΚ 87/Α/2010). 

4. Το Π.δ. 136/2010 «Οργανισμός της Αποκεντρωμένης 
Διοίκησης Κρήτης» ΦΕΚ 229Α'. 

5. Την αριθμ. 373/27-1-2011 Απόφαση Γ.Γ.Α.Δ.Κ. περί 
«Παροχή εξουσιοδότησης υπογραφής «Με Εντολή Γ ενι¬ 
κού Γ ραμματέα αποφάσεων εγγράφων και άλλων πρά¬ 
ξεων στους Γ ενικούς Δ/ντές, στους Προϊσταμένους Δ/ 
νσων και Προϊσταμένους Τμημάτων και Γραφείων των 
Υπηρεσιών της Αποκεντρωμένης Διοίκησης Κρήτης» 
(ΦΕΚ 459/Τ.Β723-3-2011). 

6. Το αριθ. 78006/2538/1 -7-1994 έγγραφο Υπ. Γεωρ¬ 
γίας (τμήμα β' Δ/νση Αισθητικών Δασών Δρυμών και 
Θήρας). 


7. Την αριθ. 414985/29-11-85 (ΦΕΚ 757/Β'/18-12-85) κοινή 
Απόφαση των Υφ/ργών Εθνικής Οικονομίας και Γεωρ- 
γίας «Μέτρα διαχ/σης της άγριας πτηνοπανίδας» όπως 
αυτή τροποποιήθηκε με τις υπ’ αριθμ. 366599/16-12-1996 
κοινές Αποφάσεις Υπουργών Οικονομίας και Γεωργίας. 

8. Την αριθ. 4 Πράξη του Υπουργικού Συμβουλίου της 
6-2-2015 καθώς και το άρθρο 56 του Ν. 4257/2014. 

9. Την αριθ. 3820/13-7-2005 Απόφαση Γ. Γ. Π. Κρήτης 
«Δεκαετής απαγόρευση κυνηγίου σε έκταση 1.900 στρεμ. 

10. Την αριθ. 4 Πράξη του Υπουργικού Συμβουλίου της 
6-2-2015, το άρθρο 56 του Ν. 4257/2014 καθώς και το 
άρθρο 28 παρ. 1 του Ν. 4325/2015 (ΦΕΚ Α' 47). 

11. Τα αριθ. 4471/25-6-2015 και 5042/13-7-2015 έγγρα- 
φα-εισηγήσεις της Δ/νσης Δασών Ηρακλείου, για δε¬ 
καετή (1 θετή) απαγόρευσης κυνηγιού, σε έκταση 1.535 
στρέμματα στη θέση «Ρούσο Λάκκο» Δήμου Χερσονήσου 
Ν. Ηρακλείου, αποφασίζουμε: 

Την απαγόρευση κυνηγίου για δέκα (10) χρόνια, ήτοι: 
έως 27-7-2025 σε έκταση 1.535 στρεμ. στη θέση «Ρούσο 
Λάκκο» Δήμου Χερσονήσου Ν. Ηρακλείου. 

Τα όρια της προτεινόμενης έκτασης ορίζονται με συ¬ 
ντεταγμένες οι οποίες σημειώνονται σε χάρτη κλίμακας 
1:50.000. Αρχίζει βόρεια από τον επαρχιακό δρόμο Χερ¬ 
σονήσου προς Καστέλι στο σημείο που συναντά τον 
αγροτικό δρόμο νότια του υψώματος «Σωρός», ακολου¬ 
θεί τον αγροτικό δρόμο και χωματόδρομο που οδηγεί 
στη θέση «Βοθόνι», όπου ακολουθεί το ανατολικό όριο 
του Καταφυγίου Άγριας Ζωής μέχρι τη θέση του αγω¬ 
γού του Αποσελέμη, εκεί ακολουθεί μικρό χωματόδρομο, 
και στη συνέχεια με κατεύθυνση ανατολική ακολουθεί 
το ρέμα μέχρι τη γέφυρα του επαρχιακού δρόμου. Στη 
συνέχεια ακολουθεί τον επαρχιακό δρόμο προς βορά 
μέχρι το σημείο που ξεκίνησε. Εντός της έκτασης βρί¬ 
σκεται το Γκολφ δήμου Χερσονήσου. 

Η Δ/νση Δασών Ηρακλείου παρακαλείται για την έκ¬ 
δοση της σχετικής Δασικής Απαγορευτικής Διάταξης 
Θήρας, μετά την δημοσίευση της παρούσας απόφασης 
στην Εφημερίδα της Κυβερνήσεως. 

Από την εν λόγω απόφαση δεν προκαλείται δαπάνη 
εις βάρος του κρατικού προϋπολογισμού. 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 

Η απόφαση αυτή να δημοσιευθεί στην Εφημερίδα της Κυβερνήσεως. 


Ηράκλειο, 16 Ιουλίου 2015 

Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Διευθύντρια 
ΜΑΡΙΑ ΚΟΖΥΡΑΚΗ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 


020161 13107150008 
























